Maurice (film)

Maurice er en britisk romantisk dramafilm fra  regissert av James Ivory. Filmen er basert på romanen med samme navn fra  av E.M. Forster. 

Filmen følger hovedperson Maurice Hall som ung mann tidlig på 1900-tallet og hans erkjennelse av sin homofile legning i en tid der homofili var strengt forbudt.

Handling 
Filmen begynner når Maurice, fra middelklassen, er ca. 11 år og er på skoletur. Læreren hans Mr. Ducie tar ham til siden for å forklare ham litt om verden, nærmere bestemt hvordan menn og kvinner lager barn sammen. Senere følger vi Maurice på Cambridge. Her møter han nye venner, overklasseguttene Clive Durham og Risley. Sammen diskuterer de klassiske greske tekster, og hykleriet rundt at homofili, som var utbredt i Hellas, ikke kan nevnes ved universitetet. Maurice er fortsatt forvirret og oppsøker naboen Dr. Barrie og sier at han mistenker at han er som Oscar Wilde, men han avviser dette og ber ham finne seg en jente. Clive og Maurice utvikler et forhold på universitetet, men holder dette streng platonisk etter Clives ønske. En dag de skulker blir Maurice kastet ut av universitetet. Maurice får jobb i farens gamle firma og Clive fortsetter å studere. De fortsetter forholdet etter at Clive er ferdig og Maurice besøker ofte Clive på eiendommen hans, Pendersleigh. Clive begynner etter hvert å trekke seg unna Maurice, som blir fortvilet. Etter en tur til Hellas bryter Clive av med Maurice og gifter seg med Anne.

Maurice fortsetter å besøke Pendersleigh etter at forholdet er slutt, men kun som venner. Clive og Anne prøver å få Maurice til å gifte seg. Samtidig går Maurice til en hypnotisør og prøver å bli kurert for legningen sin med hypnose. På Pendersleigh møter han Alec Scudder, som jobber for Clive som skogvokter. En natt kommer Alec til Maurice og de tilbringer natten sammen. Etter at butleren åpenbart mistenker noe blir Maurice redd for at Alec skal presse ham for penger, han er jo tross alt fra arbeiderklassen, og rømmer fra Pendersleigh. Alec oppsøker ham i London og de tar inn på et lite hotell. Alec skal flytte til Argentina med broren sin, men Maurice innser at han er forelsket i ham og prøver å få ham til å bli. Maurice møter opp på havna for å si farvel til Alec, men han dukker ikke opp. Maurice finner Alec, som har bestemt seg for å bli i England med Maurice. Så besøker han Clive og forteller ham alt, og sier at han ikke kommer tilbake mer.

Roller 
 James Wilby som Maurice Hall
 Hugh Grant som Clive Durham
 Rupert Graves som Alec Scudder
 Denholm Elliot som Dr. Barry
 Simon Callow som Mr. Ducie
 Ben Kingsley som Dr. Lasker-Jones, hypnotisøren
 Billie Whitelaw som Mrs Hall, Maurices mor
 Patrick Godfrey som Simcox, Clives butler
 Mark Tandy som Viscount Risley
 Judy Parfitt som Mrs. Durham, Clives mor
 Phoebe Nicholls som Anne

Referanser

Eksterne lenker 
 

Filmer fra 1987
Britiske romantiske dramafilmer